Document ID: /roh_data/filtered/Bilingualer_Corpus_interleaved-it-rm.jsonl.gz/1047

This is a text translated from Italian to Rumantsch Grischun.
Il Governo critica le novità previste dalla Confederazione nell'ambito della tassazione dei coniugi

Da oltre vent'anni è noto che la tassazione dei coniugi a livello federale non corrisponde più alle direttive costituzionali. Il Governo grigionese condivide l'opinione del Dipartimento federale delle finanze, secondo cui si deve trovare con massima priorità una soluzione a questo problema. Il Governo respinge tuttavia chiaramente la soluzione proposta dalla Confederazione. La deduzione per doppio reddito di al massimo 55'000 franchi messa in discussione risolverebbe soltanto una piccola parte dei problemi esistenti e creerebbe inoltre nuovi contrasti con la Costituzione. Con la proposta sarebbe possibile avvicinare il carico fiscale dei coniugi con doppio reddito a quello dei concubini con doppio reddito, ma in compenso sorgerebbero massicce differenze tra il carico fiscale dei coniugi con reddito unico e quello dei coniugi con doppio reddito. Con questa soluzione, in molte categorie di reddito i coniugi con reddito unico dovrebbero pagare il doppio o il triplo delle imposte rispetto ai coniugi con doppio reddito. Il problema della tassazione dei coniugi pensionati non potrebbe inoltre essere risolto, dato che non è previsto di concedere a questi la deduzione per doppio reddito. Secondo il Governo il progetto è anticostituzionale e per questo invita la Confederazione a non proseguire sulla strada intrapresa. Al fine di poter comunque giungere presto alla soluzione di questo problema, la Confederazione è invitata a passare allo splitting parziale. Questa soluzione viene perseguita anche dal Cantone dei Grigioni nella revisione legislativa in corso.

Il Governo grigionese respinge le modifiche all'ordinanza sull'asilo

Le proposte del Dipartimento federale di giustizia e polizia relative alla modifica dell'ordinanza sull'asilo per quanto riguarda le questioni di finanziamento comportano uno spostamento unilaterale dei costi verso i Cantoni. Questo è quanto scrive il Governo nella sua presa di posizione all'indirizzo della Confederazione. Di conseguenza, il Governo respinge le proposte nella misura in cui esse abbiano conseguenze finanziarie per i Cantoni. Secondo il Governo grigionese, con la nuova soluzione si mette in discussione l'attuale collaborazione tra Confederazione e Cantoni.

Dai comuni e dalle regioni

- Cazis: il Governo approva il piano delle zone 1:2000 "Industriezone Unter Realta" con riserve, direttive e indicazioni. Il piano delle zone comprende la determinazione di una zona industriale con una superficie di circa 3,5 ettari. L'area interessata dalla revisione parziale deve essere utilizzata esclusivamente per la realizzazione di un centro di sicurezza di guida. Lo svolgimento di gare automobilistiche e di kart deve essere escluso.

- Ilanz: il Governo approva la revisione totale della pianificazione locale della Città di Ilanz del 28 gennaio 2005, con diverse riserve e direttive.

- Masein: il progetto per la correzione e l'allargamento della Inneren Heinzenbergstrasse a Masein viene approvato con condizioni.

- Parpan: il Governo garantisce al Comune di Parpan un sussidio cantonale di un importo massimo di 39'245 franchi per le partecipazioni alle spese, riconosciute dalla Confederazione quali aventi diritto a sussidio, per la canalizzazione e l'impianto di depurazione delle acque di scarico della Città di Coira.

- Safien: il Governo approva la revisione totale della pianificazione locale del 14 marzo 2005, con diverse riserve e direttive.

- Splügen: il Governo approva la revisione totale della pianificazione locale del 18 giugno 2004, con diverse riserve e direttive.

- Tschiertschen: il Governo garantisce al Comune di Tschiertschen un sussidio cantonale di un importo massimo di 257'709 franchi per le partecipazioni alle spese, riconosciute dalla Confederazione quali aventi diritto a sussidio, per la canalizzazione e l'impianto di depurazione delle acque di scarico della Città di Coira.

- Vrin: il Governo approva un sussidio cantonale di un importo massimo di 22'092 franchi alle spese supplementari per il potenziamento delle canalizzazioni a Vrin Paese.

- Vulpera: il progetto per la nuova costruzione del ponte sull'Inn a Vulpera tra Scuol e Tarasp viene approvato con condizioni.

Sussidi cantonali a favore di diverse istituzioni

- Musica Concordia Müstair: alla Musica Concordia Müstair viene concesso un sussidio di al massimo 7'000 franchi per l'acquisto di strumenti.

- Tambourenverein di Domat/Ems: all'associazione di tamburini di Domat/Ems viene garantito un sussidio di al massimo 8'000 franchi per l'acquisto di nuove uniformi.

- Associazione Archivio di storia agraria: all'associazione "Archivio di storia agraria" verrà versato, negli anni 2005, 2006 e 2007, un sussidio per un importo complessivo massimo di 16'200 franchi per il progetto "Archivio di storia agraria".

Progetti stradali

Il Governo ha approvato 85'000 franchi per il risanamento della strada della Schin, tratto Sils i.D.-Solis.

Affari del personale

- Caroline Gerber-Zahnd di Davos-Platz è stata nominata capoclinica nella Clinica cantonale Fontana di Coira.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 08.12.2005

La regenza crititgescha las novaziuns tar la taxaziun da conjugals planisadas da la confederaziun

Dapi passa ventg onns èsi enconuschent che la taxaziun da conjugals da la confederaziun na satisfa betg a las directivas constituziunalas. La regenza grischuna parta l'opiniun dal departament federal da finanzas che quest problem stoppia vegnir schlià uschè svelt sco pussaivel. La regenza refusa dentant cleramain la soluziun che la confederaziun propona. La deducziun per conjugals cun in'activitad da gudogn dubla en l'autezza da maximalmain 55'000 francs che vegn messa en discussiun schliass mo ina pitschna part dals problems existents e stgafiss ultra da quai novas difficultads cun la constituziun. Cun la proposta pudess la grevezza fiscala da conjugals cun in'activitad da gudogn dubla bain vegnir avischinada a tala dals pèrs en concubinat cun in'activitad da gudogn dubla. Perencunter dessi differenzas massivas tar la grevezza fiscala tranter conjugals cun in'activitad da gudogn simpla e tals cun in'activitad da gudogn dubla. Conjugals cun in'activitad da gudogn simpla avessan - tar blers stgalims d'entrada - da pajar alura dus fin trais giadas uschè bleras taglias sco conjugals cun in'activitad da gudogn dubla. Ultra da quai na pudess il problem da la taxaziun da conjugals pensiunads betg vegnir schlià, perquai che la deducziun per conjugals cun in'activitad da gudogn dubla n'als duai betg vegnir concedida.

Tenor l'avis da la regenza cuntrafa il sboz a la constituziun. Perquai intimescha ella la confederaziun da betg pli persequitar la via tschernida. Per tuttina schliar en moda speditiva quest problem enconuschent, duai la confederaziun midar al splitting parzial. Questa soluziun avisescha er il chantun Grischun en la revisiun currenta da la lescha.

La regenza refusa las midadas da l'ordinaziuns davart l'asil

Las propostas dal departament federal da giustia e polizia per midar l'ordinaziun davart l'asil en quai che concerna las dumondas da finanziaziun signifitgeschan in spustament unilateral dals custs als chantuns. Quai scriva la regenza en sia consultaziun a la confederaziun. Correspundentamain refusa la regenza las propostas, uschenavant ch'ellas han ina relevanza finanziala per ils chantuns. Tenor la regenza grischuna vegn la collavuraziun existenta da la confederaziun e dals chantuns messa fundamentalmain en dumonda tras la nova soluziun.

Da vischnancas e regiuns

- Cazas: La regenza approvescha il plan da zonas 1:2000 "zona industriala Realta sut" cun resalvas, ordinaziuns e rinviaments: Il plan da zonas cumpiglia la determinaziun d'ina zona d'industria che cumpiglia circa 3,5 hectaras. Il territori che vegn pertutgà da la revisiun parziala duai servir exclusivamain a la construcziun d'in center da segirezza da charrar. L'organisaziun da cursas d'auto e da cart duai esser exclusa.

- Glion: La regenza approvescha - cun differentas resalvas ed instrucziuns - la revisiun totala da la planisaziun locala da la citad da Glion ch'è vegnida deliberada ils 28 da schaner 2005.

- Masagn: Il project per curreger e per schlargiar la via da la Mantogna dadens tar Masagn vegn approvà cun cundiziuns.

- Parpan: A la vischnanca da Parpan garantescha la regenza ina contribuziun da maximalmain 39'245 francs a las parts dals custs renconuschids da la confederaziun sco custs cun dretg da subvenziuns da la chanalisaziun e da la serenera da la citad da Cuira.

- Stussavgia: Cun differentas resalvas ed instrucziuns approvescha la regenza la revisiun totala da la planisaziun locala ch'è vegnida deliberada ils 14 da mars 2005.

- Spleia: Cun differentas resalvas ed instrucziuns approvescha la regenza la revisiun totala da la planisaziun locala ch'è vegnida deliberada ils 18 da zercladur 2004.

- Tschiertschen: A la vischnanca da Tschiertschan garantescha la regenza ina contribuziun da maximalmain 257'709 francs a las parts dals custs renconuschids da la confederaziun sco custs cun dretg da subvenziuns da la chanalisaziun e da la serenera da la citad da Cuira.

- Vrin: La regenza approvescha ina contribuziun chantunala da maximalmain 22'092 francs als custs supplementars per l'engrondiment da la chanalisaziun a Vrin.

- Vulpera: Il project per construir la punt nova da l'En da Vulpera tranter Scuol e Tarasp vegn approvà cun cundiziuns.

Contribuziuns chantunalas a differentas instituziuns

- Musica Concordia Müstair: A la musica Concordia Müstair vegn concedida ina contribuziun maximala da 7'000 francs per ina instrumentaziun parziala.

- Schumbraders da Domat: Als schumbraders da Domat vegn garantida ina contribuziun da maximalmain 8'000 francs per l'unifurmaziun nova.

- Uniun da l'archiv per l'istorgia agrara: L'uniun da l'archiv per l'istorgia agrara survegn ils onns 2005, 2006 e 2007 ina contribuziun da totalmain 16'200 francs per il project "archiv per l'istorgia agrara".

Projects da vias

La regenza ha approvà 85'000 francs per sanar il traject Seglias - Solas da la via dal Schin.

Chaussas persunalas

- Caroline Gerber-Zahnd da Tavau Plaz è vegnida elegida sco media superiura a l'ospital chantunal da dunnas Fontana a Cuira.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 08.12.2005